stanford-oval/wikipedia huggingface dataset:
חופים של סודות
צוות השחקנים

| דמות> דמות.דמויות ראשיות | שחקן> שחקן.דמויות ראשיות | עונות> עונה ראשונה.דמויות ראשיות | עונות> עונה שנייה.דמויות ראשיות | עונות> עונה שלישית.דמויות ראשיות | עונות> עונה רביעית.דמויות ראשיות | דמויות ראשיות | דמויות ראשיות |
| --- | --- | --- | --- | --- | --- | --- | --- |
| ג'ון בי רוטלדג' | צ'ייס סטוקס | ראשי | ראשי | ראשי | ראשי |  |  |
| שרה קמרון | מדלין קליין | ראשי | ראשי | ראשי | ראשי |  |  |
| קיארה קאררה / קיי | מדיסון ביילי | ראשי | ראשי | ראשי | ראשי |  |  |
| פופ הייוורד | ג'ונתן דייוויס | ראשי | ראשי | ראשי | ראשי |  |  |
| ג'יי ג'יי מייבאנק | רודי פאנקו | ראשי | ראשי | ראשי | ראשי |  |  |
| קליאו | קרלסיה גרנט |  | ראשי | ראשי | ראשי |  |  |
| רייף קמרון | דרו סטארקי | ראשי | ראשי | ראשי | ראשי |  |  |
| טופר | אוסטין נורת' | ראשי | ראשי | ראשי | ראשי |  |  |
| וורד קמרון | צ'ארלס אסטן | ראשי | ראשי |  |  |  |  |
| סופיה | פיונה פולמו |  |  |  | ראשי |  |  |
דמויות משניות
| שריף פטרקין | עדינה פורטר |  |  |  |  |  |  |
| שריף שופ | קולן מוס | משני | משני |  |  |  |  |
| ג'ון רוטלדג' | צ'ארלס הלפורד | משני | משני |  |  |  |  |
| וויזי קמרון | ג'וליה אנטונלי | משני | משני |  |  |  |  |
| רוז קמרון | קרוליין ארפוגלו | משני | משני |  |  |  |  |
| קרלה לימברי | אליזבת מיטשל | משני | משני |  |  |  |  |
| רנפילד | ג'סי סי. בויד |  | משני |  |  |  |  |
| היווארד | א' רוג'ר מיטשל | משני | משני |  |  |  |  |
| ברי | ניקולס סירילו | משני | משני |  |  |  |  |
| לאנה גרבס | סי.סי קסטילו | משני |  |  |  |  |  |
| לוק מייבאנק | גארי ויקס | משני | משני |  |  |  |  |
| קרוז | בריאן סטייפ | משני |  |  |  |  |  |
| מייק קאררה | מרלנד בורק | משני | משני |  |  |  |  |
| אנה קאררה | סמנתה סול | משני | משני |  |  |  |  |
| קלצ'ה | דיון סמית | משני | משני |  |  |  |  |
| הסוכן ברצ'ר | בראד ג'יימס | משני | משני |  |  |  |  |
| קפטן טרנס | טרנס רוזמור | משני | משני |  |  |  |  |
צוות השחקנים > תפקידים ראשיים

צ'ייס סטוקס - ג'ון בי רוטלדג', מנהיג חבורת הפוגים. אביו נעדר בים. מואשם ברצח שריף פיטרקין אף על פי שלא היה הוא זה שרצח אותה. מושא אהבתה של שרה.
מדלין קליין - שרה קמרון, בתו של וורד קמרון ומושא אהבתו של ג'ון בי. נכנסת לפוגס לאחר שמתאהבת בג׳ון בי. נכנסת להריון מג׳ון בי בעונה הרביעית ומשלימה עם אחיה הגדול רייף.
מדיסון ביילי - קיארה "קי" קאררה, בתו של בעל מסעדה מצליח שמבלה עם הפוגים. היא מבחינה טכנית קוק כיוון שהיא מגיעה ממשפחה אמידה, אבל הקוקס דוחים אותה כאחת משלהם. בעונה 3 נהיית בת זוגו של ג'יי ג'יי.
ג'ונתן דייוויס - פופ הייוורד, החבר הכי טוב של ג'יי ג'יי וג׳ון בי. החכם בחבורת הפוגים, מאוהב בקיארה בעונות הראשונות. צאצא של דנמרק טאני. בסוף עונה 3 נהיה בן זוגה של קליאו.
רודי פאנקו - ג'יי ג'יי מייבנק/ גנרט, חברו הטוב והנאמן של ג'ון בי ומנהיג המשנה של חבורת הפוגים. נהיה בן זוגה של קיארה בעונה השלישית. בנם הביולוגי של צ׳נדלר גרוף ולריסה ג׳נרט. אומץ כשהיה תינוק על ידי לוק מייבנק, נהרג על יד גרוף בסוף עונה 4.
קרלסיה גרנט - קליאו, ננטשה על ידי משפחתה בגיל 13 ואומצה על ידי קפטן טרנס. מצטרפת לפוגס בעונה השלישית. בסוף עונה 3 נהיית בת זוגו של פופ.
אוסטין נורת' - טופר טורונטון, בן זוגה לשעבר של שרה וחבר בחבורת הקוקס המתעב את הפוגים.
צ'ארלס אסטן - וורד קמרון, אביה של שרה, בעל עסק, אדם עשיר המתגורר בחלק העשיר יותר של העיירה, איש מלוכלך בעל אופי ערמומי. בסיום עונה 2 מזייף את מותו על ידי פיצוץ של היאכטה שנכנס אליה וגורם לכולם להאמין שהוא מת. בסוף העונה השלישית הוא מת לאחר שספג כדור שהיה מיועד לשרה ובכך הציל את חייה של בתו.
דרו סטארקי - רייף קמרון, אחיה הבכור של שרה. רצח את שריף פיטרקין כדי להציל את אביו מעונש מאסר. בעונה 2 ניסה להרוג את אחותו שרה ואף ירה בה בטעות קודם לכן. בעונה הרביעית נמצא בזוגיות עם סופיה (אשר גדלה בקאט ונחשבת כפוג). משלים עם אחותו שרה בעונה הרביעית.
פיונה פולמו- סופיה, (עונות 3-4) בת זוגו של רייף. עשתה עסקה עם הוליס רובינסון שנותנת לה כסף בתמורה לכך שתשכנע את רייף להסכים להצעתה. רייף מציע לסופיה נישואין אך נפרד ממנה כאשר הוא מגלה על העסקה שהיא ביצעה.
צוות השחקנים > תפקידים משניים

עדינה פורטר (עונה 1)  - שריף פטרקין, השריף המקומי, נורתה למוות על ידי רייף בסוף העונה ה-1.
קולן מוס - השוטר שופ, הופך לשריף בעונה ה-2 לאחר מותה של שריף פטרקין.
ג'וליה אנטונלי - וויזי קמרון, אחותם הצעירה של שרה ורייף.
קרוליין ארפוגלו - רוז, אשתו של וורד ואמא חורגת לוויזי, רייף ושרה.
אליזבת מיטשל (עונה 2 ו-3) - קרלה לימברי, מקורבתו לשעבר של וורד במציאת הסוחר המלכותי. חוזרת בעונה שלוש יחד עם ג׳ון בי הגדול, בחיפושיה אחרי התכריכים שעל פי האגדה יעזרו לה להחלים.
ג'סי סי בויד (עונה 2) - רנפילד, אחיה הצעיר למחצה של לימברי.
א' רוג'ר מיטשל - הייוורד, אביו של פופ.
סי.סי קסטילו (עונה 1) - לאנה גרבס, אלמנתו של סקוטר גרובס שנהרג במהלך ההוריקן אגאתה.
בריאן סטייפ - קרוז.
מרלנד בורק - מייק קאררה, אביה של קיי.
דיון סמית - קלצ'ה, חברו של רייף.
סמנתה סול - אנה קאררה, אמה של קיארה.
ניקולס סירילו - בארי, סוחר הסמים של רייף ובעלים של בית משכון.
גארי ויקס - לוק מייבאנק, אביו של ג'יי ג'יי.
צ'ארלס הלפורד (עונה 2-3) - ג'ון רוטלדג, אביו של ג'ון בי ומחפש אוצרות. מת מפצעיו בסוף עונה שלוש.
אנדי מקווין (עונה 3) - קרלוס סינג, מחפש את העיר האגדית אל דוראדו. מחבל בניסיונותיהם של הפוגס למצוא את העיר ואף חוטף את קיארה ורייף. בסוף עונה שלוש מת לאחר שנפגע מנור שהתפוצץ במערה.
ריגו סנצ'ז (עונה 4)- לייטנר, מחפש את הכתר הכחול, סוף עונה 4 פופ יורה בו והוא מת.
פוליאנה מקינטוש (עונה 4)- דליה, מחפשת את הכתר הכחול יחד עם לייטנר.
ג'יי אנתוני קריין (עונה 4)- צ'נדלר גרוף, אבא של ג'ייג'יי. מחפש את הכתר הכחול. לאחר שהפוגס מצאו את הכתר הוא לוקח מהם והורג את ג'ייג'יי. הרג את ווס ג'נרט ולריסה
מונחים  חשובים

הזהב - זהב הסוחר המלכותי (באנגלית: the royal merchant), השווי שלו כ-400 מיליון דולר, עם חלק גדול מהזהב נהג דנאמרק טאני לשחרר אנשים משועבדים ולבנות את אדמתו בגדות החיצוניות. מי שמצא את הזהב היה אבא של ג'ון בי כאשר אבא של שרה הצטרף למשאו למציאת הזהב. ולאחר ויכוח, וורד דחף את אבא של ג'ון בי על ברזל בטעות, ואבא של ג'ון בי נפטר מפצעיו. לאחר מכן, וורד זרק אותו למים, כדי שלא יואשם ברצח וילך לכלא אך בסוף העונה השנייה התברר שהוא לא מת.
הצלב - רכושו של דנאמרק טאני, משמע כרגע של פופ הצאצא שלו. צלב הזהב שנשאר מאחור והוסתר היה בצדק של משפחתו. עם זאת, אנשים אחרים רצו את ידם על זה. החבורה מצאה אותו בכנסייה. בהמשך רייף וחברו התיכו הצלב הנדיר ומכרו חלקים מהזהב.
המפתח - מפתח שעבר דורות במשפחתו של פופ, פופ מצא אותו בתקרת ביתה של סבתא רבתא שלו.
אל דוראדו -אל דוראדו היא עיר אגדית בת 500 שנה בה היו אמור להימצא זהב ואבנים יקרות בשפע. העיר אשר כולה עשויה מזהב.
הכתר הכחול- האוצר בעונה הרביעית שהיה שייך ל״שחור הזקן״ חבורת שכירי חרב מחפשים אותו בנוסף לפוגס ובנוסף להם גם אביו הביולוגי של ג'יי ג'יי (צ׳נדלר גרוף) שרוצח את ג'יי ג'יי לאחר שג'יי ג'יי הביא לו את הכתר בכדי להציל את קיארה.
הפקה > ליהוק

לצד ההכרזה על צילומי הסדרה, דווח כי צ'ייס סטוקס, מדלין קליין, מדיסון ביילי, ג'ונתן דייוויס, רודי פאנקו, צ'ארלס אסטן, אוסטין נורת' ודרו סטארקי לוהקו לתפקידים בסדרה. ב-2 ביולי 2019, קרוליין ארפוגלו הצטרפה לצוות השחקנים בתפקיד חוזר.
הפקה > צילומים

הצילומים לסדרה החלו ב-1 במאי 2019 בצ'ארלסטון, דרום קרוליינה.
פרסים ומועמדויות

| שנה | פרס | קטגוריה | מועמד(ים) | תוצאה | מקור |
| --- | --- | --- | --- | --- | --- |
| 2024 | פרס בחירת הקהל | תוכנית הדרמה של השנה | "חופים של סודות" | מועמדות |  |
| 2024 | פרס בחירת הקהל | כוכב הטלוויזיה של השנה | צ'ייס סטוקס | מועמדות |  |
| 2024 | פרס בחירת הקהל | כוכב סדרת הדרמה של השנה | צ'ייס סטוקס | מועמדות |  |
הערות שוליים

↑  Surej Singh, Netflix's 'Outer Banks' to end with season 5, NME, ‏2024-11-05 (באנגלית בריטית)
1 2  Petski, Denise (3 במאי 2019). "'Outer Banks': Charles Esten, Chase Stokes, Madelyn Cline Among 8 Cast In Netflix YA Drama Series". Deadline Hollywood. אורכב מ-המקור ב-14 במרץ 2020. נבדק ב-31 במרץ 2020. {{cite web}}:  (עזרה)
↑  Petski, Denise (2 ביולי 2019). "'Outer Banks': Caroline Arapoglou To Recur In Netflix YA Drama Series". Deadline Hollywood. אורכב מ-המקור ב-24 בספטמבר 2019. נבדק ב-31 במרץ 2020. {{cite web}}:  (עזרה)
↑  Feit, Noah (23 באפריל 2019). "Why new Netflix show about the Outer Banks is filming in SC, and how you can be in it". The State. אורכב מ-המקור ב-23 באוקטובר 2019. נבדק ב-31 במרץ 2020. {{cite web}}:  (עזרה)
↑  Taylor Swift, 'Barbie' and 'Grey's Anatomy' Score at 2024 People's Choice Awards: See the Full List of Winners, Peoplemag (באנגלית)
| 0 | 1 | 2 |
| --- | --- | --- |
| הקודם: 2019: זרה | פרס בחירת הקהל לתוכנית הבינג' של השנה   2020: חופים של סודות  | הבא: 2021: משחקי הדיונון |
פריצ'ר (סדרת טלוויזיה)

| --- | --- |

 מבוסס על:  הקומיקס פריצ'ר של סטיב דילון, וגארת' אניס
 סוגה:  דרמה,  על-טבעי,  אימה,  פעולה
 יוצרים:  סת' רוגן,
 כותבים:  סם קת'לין, אוון גולדברג, סת' רוגן 
 בימוי:  סת' רוגן, Wayne Yip, Steph Green, נורברטו בארבה, דייוויד אוונס, גיירמו נבארו, מייקל סלוביס, קרייג זיסק, אוון גולדברג, Michael Dowse 
 שחקנים:  דומיניק קופר,  ג'ון גילגון,  רות נגה,  לוסי גריפית'ס
 ארץ מקור:  ארצות הברית ארצות הברית
 שפות:  אנגלית
 מקום התרחשות:  אלבקרקי 
 מספר עונות:  4
 מספר פרקים:  43
 הפקה
 מפיקים בפועל:  סת' רוגן, ניל מוריץ 
 חברת הפקה:  Sony Pictures Television 
 הפצה:  Sony Pictures Television, הולו 
 צלמים:  ביל פופ 
 טכניקת צילום:  מצלמה יחידה 
 מוזיקה:  דייב פורטר 
 אורך פרק:  42-65 דקות
 שידור
 רשת שידור:  AMC Networks
 תקופת שידור מקורית:  22 במאי 2016 – 29 בספטמבר 2019
 קישורים חיצוניים
 www.amc.com/shows/preacher
 דף התוכנית ב-IMDb
 
פריצ'ר (באנגלית: Preacher) היא סדרת טלוויזיה אמריקאית מסוגת הרפתקאות ופנטזיה שפותחה על ידי סם קטלין, אוון גולדברג וסת' רוגן עבור רשת AMC בכיכובם של דומיניק קופר, ג'וזף גילגון ורות נגה. הסדרה מבוססת על סדרת הקומיקס בעלת אותו שם שיצרו גארת' אניס וסטיב דילון, ופורסמה על ידי DC קומיקס.
העונה הראשונה החלה את שידוריה ב-22 במאי 2016, ושידור העונה הרביעית והאחרונה הסתיימה ב־29 בספטמבר 2019.
תקציר העלילה

ג'סי קסטר הוא מטיף נוצרי המרבה לעשן ולשתות שתייה חריפה, מקבל כוחות-על מישות עליונה במהלך משבר אמונה שהוא חווה. הוא יוצא למסע על מנת להבין טוב יותר את המתנה החדשה שקיבל ולמצוא את אלוהים שבינתיים נעלם, פשוטו כמשמעו. שותפיו למסע הם חברתו לשעבר, טוליפ, וערפד מתייסר בשם קסידי.
שחקנים

דומיניק קופר בתפקיד ג'סי קסטר - מטיף של עיירה קטנה בדרום ארצות הברית, בעל עבר פלילי, מקבל בעיצומו של משבר אמוני, כוח-על שמאפשר לו לפקוד על אחרים לעשות כדבריו.
רות נגה בתפקיד טוליפ או'האר, חברתו ההפכפכה של ג'סי.
ג'וזף גילגון בתפקיד קאסידי, ערפד מאירלנד שמצטרף לג'סי וטוליפ בחיפושם אחר אלוהים.
לוסי גריפיתס (עונה 1) בתפקיד אמילי וודרו, אם חד הורית, מלצרית, אורגנית הכנסייה, מנהלת ספרים, ויד ימינו הנאמנה של ג'סי.
איאן קולטי בתפקיד יוג'ין "ארספייס", חברו הנאמן ביותר של ג'סי, ובנו של השריף המקומי, פניו של יוג'ין מעוותות בגלל ניסיון התאבדות כושל.
פיפ טורנס בתפקיד הר סטאר, עומר בראש ארגון דתי, עוצמתי וסודי. סטאר גילם בקצרה בפרק "האפשרויות" בעונה הראשונה דמות אחרת.
גרהם מקטוויש בתפקיד "קדוש הרוצחים", מכונת הריגה על טבעית ובלתי ניתנת לעצירה שהוזעקה מהגיהנום במיוחד כדי לעצור את ג'סי.
טום ברק (עונות 2-1&4) בתפקיד פיורי,
אנטול יוסף (עונה 1) בתפקיד דה-בלאנק
מלקולם בארט (עונות 3-2) בתפקיד הובר
מארק הרליק בתפקיד אלוהים
טייסון ריטר (עונות 4-2) בתפקיד המשיח / ישו
סקירת סדרה

| מספר עונה | מספר פרקים | תאריך שידור ראשון | תאריך שידור אחרון |
| --- | --- | --- | --- |
| 1 | 10 | 22 במאי 2016 | 31 ביולי 2016 |
| 2 | 13 | 25 ביוני 2017 | 11 בספטמבר 2017 |
| 3 | 10 | 24 ביוני 2018 | 26 באוגוסט 2018 |
| 4 | 10 | 4 באוגוסט 2019 | 29 בספטמבר 2019 |
הפקה

ב־16 בנובמבר 2013, הוכרז כי AMC תצלם פרק פיילוט לקומיקס פריצ'ר.
ב־18 בנובמבר 2013 פורסם כי סת' רוגן ואוון גולדברג יפיקו את הפיילוט יחד עם סם קטלין.
הסדרה הייתה אמורה להיות משודרת כבר בסוף 2015, כפי שהוכרז על ידי סת' רוגן, כאשר התסריט לסדרה הושלם והפיילוט הוזמן על ידי האולפנים, אך בסופו של דבר ההפקה נידחתה עד לשנת 2016.
צילומי שלוש העונות הראשונות התקיימו באלבקרקי, ניו מקסיקו, ארצות הברית וגם בניו אורלינס, לואיזיאנה, וצילומי העונה הרביעית והאחרונה התקיימו באוסטרליה.
הערות שוליים

↑  Wigler, Josh (10 במאי 2016). "'Preacher': 7 Things to Know About AMC's Violent Comic Book Adaptation". The Hollywood Reporter. נבדק ב-11 באפריל 2018. {{cite web}}:  (עזרה)
↑  Devin Faraci (2013-11-16). "AMC Is Taking PREACHER To Pilot". Bad Ass Digest. אורכב מ-המקור ב-2015-03-29. נבדק ב-2013-11-16.
↑  Rich Johnston (2013-11-18). "SCOOP: Sony Pictures Television Gives TV Pilot Development Commitment To Preacher". BleedingCool.com. נבדק ב-2013-11-18.
↑  Rich Johnston (2014-02-06). "Seth Rogen, Evan Goldberg Adapting 'Preacher' for AMC With 'Breaking Bad's' Sam Catlin". The Hollywood Reporter. נבדק ב-2014-02-06.
↑  (הקישור אינו פעיל, 25.4.2020)"Evan Goldberg on Twitter". Twitter.
↑  "Seth Rogen on Twitter". Twitter.
↑  Nellie Andreeva (2014-12-04). "'Preacher' Drama From Seth Rogen & Evan Goldberg Gets AMC Pilot Order". Deadline. נבדק ב-2014-12-04.
יחיא בן המו

יחיא בן המו, זמן קצר אחרי עלייתו לישראל
חכם יחיא בן המו רחמים (1870 – 1962) היה הדרשן הראשי של קהילת יהודי מוסול במשך למעלה מיובל שנים ואחד מוותיקי דייניה.
ביוגרפיה

חכם יחיא התמנה לרב הקהילה בעיר מוסול וחזן בבית הכנסת ששון לאחר שהבן איש חי קיבל שאלה מן הקהילה על מספר מועמדים והכריע לטובת חכם יחיא שנים רבות כיהן כחבר בבית הדין של הקהילה ליד הרב הראשי חכם סלימון ברזאני[דרוש מקור]. נוסף על בקיאותו בש"ס, בפוסקים ובשאר מקורות ההלכה, הצטיין חכם יחיא בגישה רבת הבנה וגמישה, אך גם חסרת פשרה בכל בעיית יסוד[דרושה הבהרה]. גם על שאלות של בני קהילות אחרות היה משיב כהלכה באותה בהירות מחשבה ועמקות תפיסה האופיינית לו.
הדוקים היו קשריו עם חכמי בבל וכן עם שד"רי ארץ ישראל שביקרו במוסול, במיוחד ייזכר חכם יחיא כדרשן בחסד עליון, מדי שבת בשבתו אחרי הצהרים היה ניצב במשך שעתיים ומעלה ליד התיבה באמצע האולם המרווח של בית הכנסת הגדול ששון כשהוא מלא מפה אל פה ובקול ערב וצלול, נשא לפני הקהל הרב את הדרוש שלו (כך קראו יהודי מוסול לדרשה). מסביב לפרשת השבוע היה שוזר פרקי אגדה ודברי פרשנות משובצים בסיפורים ומעשיות, במשלים ונמשלים משולבים בענייני דיומא מבוארים ומוסברים בבהירות ובפשטות. ברטט ובדביקות חסידית היה משמיע ספורים על האר"י הקדוש ותלמידיו ועל הבעל שם טוב, חבורתו ותנועתו. הודות לדרשותיו המאלפות התעשר אוצר הידיעות הכללי של רבים מבני עדתו שומעי לקחו, נתהדקה זיקתם למסורת והשתרשה בהם התודעה הלאומית והדתית. מבחינה זו היה חכם יחיא מורה ומדריך-עם נאמן לקהילתו ולשליחותו.
ששון בנימין אהרון, אחד מחכמי קהילת מוסול, כתב על דרשות אלו:
ליד התיבה הגבוהה עומד ח' יחיא במלוא קומתו, כולו אומר כבוד. בחורף לבש גלימה ("עבאיה") חומה של צמר "צ'וך" עם צווארון וברקמה מוזהבת, ו"תרבוש" אדום לראשו, ובקיץ עם גלימה של משי לבן. ... באיזה עונג ובאיזו שמחה היו מקבלים את דבריו, ובאיזו דריכות מופלאה היו מקשיבים לו, כאילו הדברים מוחשיים כרגע לפניהם!
היה דמות ציבורית עממית ונערץ גם על נכבדי העיר המוסלמים והנוצרים ועל אנשי השלטון, בלט במיוחד במעמדים ציבורים וממלכתיים ובימי מבחן ומשבר. לא פעם לווה את ראש הקהילה למושלי העיר מוסול כדי לדחות גזרות מעל הקהילה[דרוש מקור].
כמי שמעורה היטב בחיי היום יום של בני קהילתו, שותף בששונם וביגונם ומאציל מרוחו עליהם, מקובל היה על כל שכבותיהם מיישב סכסוכים משכין שלום ואומן הפשרות. איש עצה ותושייה, אשר ביתו בית ועד לחכמים ומען לכל נצרך ושעתו פנויה לכל דבר מצווה.
חכם יחיא היה איש אמיד. הוא העסיק כפריים רבים בייצור חקלאי ובגידול צאן ובקר. בבעלותו הייתה חנות לרוקחות, והוא ידע לייצר תרופות למחלות שונות על ידי ערבוב מיני צמחים. מוניטין רב יצא לו בגלל התרופה שהמציא לצרעת הגמלים. ערבים ובדואים נהרו אליו מכל רחבי ארצות ערב ובמיוחד מחצי האי ערב. שליחיו של המלך עבד אל-עזיז אל סעוד, מייסד הממלכה הסעודית, ביקרוהו לעיתם קרובות כדי לקבל ממנו את תרופת הפלא שהייתה מזור לגמלים[דרוש מקור].
לחכם יחיא היו שלושה אחים: צאלח, נסים ומרדכי שהקימו משפחות ענפות ועיסוקם היה ברוקחות. צאלח ייצר תרופות נדירות על ידי ערבוב צמחים ותרופותיו היו מבוקשות בבגדאד ובהודו.
בניו של חכם יחיא היו עזיז, דוד ויעקב. ליחיא הייתה גם בת ששמה לולו.
חכם יחיא עלה לישראל בשנת 1951, במבצע עזרא ונחמיה. הוא התגורר בקריית אתא, היה מבין מקימי בית הכנסת "אליהו הנביא" של עולי בבל ברחוב סוקולוב, בקריית אתא הכיר את האדמו"ר ממאקווא רבי משה נתן נטע למברגר זצ"ל והיו לומדים יחד. חכם יחיא נפטר בשנת 1962 בי"א באדר ב' תשכ"ב, בגיל 93 ונקבר בבית הקברות נחלת ראשונים בקריית אתא. בהלווייתו השתתף האדמו"ר ממאקווא רבי משה נתן נטע למברגר זצ"ל.
לקריאה נוספת

שמעון ואנונו, אנציקלופדיה ארזי הלבנון: אנציקלופדיה לתולדות גאוני וחכמי יהדות ספרד והמזרח, הוצאה לאור יפה נוף - י. פוזן, 2006, עמ' 1051.
עזרא לניאדו, יהודי מוצל: מגלות שומרון עד מבצע עזרא ונחמיה, הוצאת המכון לחקר יהדות מוצל, 1981
ששון בנימין אהרון, דרשנות ודרשנים בקהילת יהודי מוצל, "מנחת אשור", גיליון 4, תשרי תשנ"ג (אוקטובר 1992)
הערות שוליים

↑  יחיא בן המו, באתר BillionGraves תמונת הציון
יצחק יעבץ

| --- | --- |
 לידה:  המאה ה־15 
 פטירה:  1547 ז' בטבת ה'ש"ח 
 מדינה:  האימפריה העות'מאנית 
 מקום מגורים:  סלוניקי
 תקופת הפעילות:  ?–1547 
 רבותיו:  רבי יהוסף אבן שרגא, מהר"י מינץ
 אב:  רבי יוסף יעבץ
 צאצאים:  ר' שלמה, ר' יוסף
 מספר צאצאים:  2
 חותנים:  רבי יהוסף אבן שרגא
 
 תפקידים נוספים:  רופא
 
רבי יצחק יעבץ (נפטר ז' בטבת ה'ש"ח) היה רופא ורב בסלוניקי.
ביוגרפיה

נולד לרבי יוסף יעבץ, ממגורשי ספרד ומחבר הספר "אור החיים", והיה חתנו של המקובל רבי יהוסף אבן שרגא בפדובה, אצלו גם למד תורה. התגורר בפדובה, שם למד אצל המהר"י מינץ, והעיד כי ראהו מברך ברכת החמה בשנת ה'רס"ה, כשהיה כבן 100 שנה.
שימש כרב בסלוניקי ונחשב מגדולי דורו, כפי שנראה מהתשובה בעניין אמירת "ה' אלוהיכם אמת" המופיעה בספר "באר מים חיים" לרבי חיים עובדיה די בושאל, שחתם יחד עם רבני הזמן, ביניהם מהר"י בן חביב, רבי יוסף פאסי, מהר"ש שארליוו[דרושה הבהרה], רבי מאיר עראמה ועוד.
נכדו ר' יצחק יעבץ מספר עליו בספרו חסדי אבות, ומובא על ידי רבי אברהם כלפון (רב) ב"מעשה צדיקים", סימן רצ, וז"ל: "מעשה בהרב יצחק יעב"ץ הזקן שהיה דן דין אחד, ובא גדול הקהל ורמז לו על הדבר וכוונתו להחניף לו, ותכף בראותו אותו כי רמז לו על הדבר חרה אפו מאד, ועם כל זה לא דן הדין אלא לאמיתו. ואמר לאנשי קהלתו, דעו לכם רבותי כי כך וכך היה המעשה, ומעתה בחרו לכם את מי ידון דינכם וירביץ תורה ביניכם ונשבע בשבועה ואמר להם כי אין חפץ באלה אשריו ואשרי יולדתו".
ב"מחזור הגדול מכל השנה", שלוניקי ש"י, דף 366, ב. כתוב: ”גם האחים האומנים... שלמה .. והיקר הר’ יוסף יעבץ... בתחלת המלאכה היה עוד אביהם הזקן חי... ר’ יצחק יעבץ ... היה אבי כל תופש לוטש עט ברזל ועופרת והוא עומד עליהם ברוב חכמתו ותבונתו, אומנותו ואמונתו, היה גם המתקן ומגיה כל דבר המלאכה”.
מלבד ההקדמה לספרו של אביו "חסדי ה'", חיבר מאמר בשם "קריאת שמע בדקדוק אמרותיה ואותיותיה". המאמר נדפס בחלקו תחת שמו של אביו.
צאצאיו

ילדיו היו רבי שלמה ורבי יוסף, שהיו מדפיסים והקימו יחד בית דפוס בשנת ה'ש"ג בשאלוניקי ומאוחר יותר הדפיסו את התלמוד הבבלי בדפוס שהקימו בקושטא.
בנו של רבי שלמה, רבי יצחק יעבץ, חיבר את הספרים: חסדי אבות (קושטא שמ"ג) – פירוש על מסכת אבות; יפק רצון (קושטא שנ"ג) – פירוש על הפטרות בנוסח ספרד ואשכנז; תורת חסד (ביל וידיר שנ"ד) – ביאור על חמש מגילות, תהלים, רות ואיוב.
נפטר ז' בטבת ש"ח, ונקבר בבית העלמין היהודי העתיק בסלוניקי.
לקריאה נוספת

ש' וואנונו, רבנן תקיפי ארעא, עמוד 606
מיכאל מולכו, בית העלמין של יהודי שאלוניקי, עמוד 115.
מסכת אבות, ר"י יעב"ץ, ירושלים תש"נ, מבוא עמוד 15.
הערות שוליים

↑  חסדי ה', הקדמה
↑  רבי חיים עובדיה, באר מים חיים, שלוניקי, ש"ו, סימן כ"ו.
↑  חסדי אבות, באתר beta.hebrewbooks.org.
↑  צילום כתבי יד בספרייה הלאומית: מהמאה ה־15, מהמאה ה־16.
↑  "קריאת שמע בדקדוק אמרותיה ואותיותיה", קובץ בית חיינו'"`UNIQ--nowiki-00000004-QINU`"'ב, בני ברק: ישיבת פוניבז', תשס"ז, עמ' ז–ט, באתר אוצר החכמה.
↑  חיים דב פרידברג, תולדות הדפוס העברי במדינות איטליה, אספמיה-פורטוגליה, ותוגרמה שמלפנים, אנטוורפן תרע"ד
| --- | --- |
בקרת זהויות :  LCCN: n2020071166  VIAF: 3160906969212690419   WorldCat (עם VIAF): 3160906969212690419
אמצע החיים (סרט)

| --- | --- |
כרזת הסרט
כרזת הסרט
 מבוסס על:  אין "שם" לאהבה של דודי גודר
 בימוי:  יריב הורוביץ, דני רייספלד
 הופק בידי:  משה אדרי, ליאון אדרי, עופר נעים
 תסריט:  הילה מור רייספלד, ליבנת ורדי אור זך
 עריכה:  דודי גודר
 שחקנים ראשיים:  חן אמסלם צחי הלוי שלום אסייג מורן גרוס
 מוזיקה:  גל פדה
 צילום:  בועז יהונתן יעקב
 מדינה:  ישראל ישראל
 חברה מפיצה:  סרטי יונייטד קינג
 הקרנת בכורה:  2024
 משך הקרנה:  92 דקות
 שפת הסרט:  עברית
 סוגה:  סרט דרמה 
 דף הסרט ב־IMDb
 
אמצע החיים הוא סרט קולנוע ישראלי משנת 2024 בבימוי של דני רייספלד ויריב הורוביץ, עם צחי הלוי, חן אמסלם, שלום אסייג ומורן גרוס בתפקידים הראשיים.
התסריט מבוסס על הספר אין "שם" לאהבה של דודי גודר (2014) ומתאר אנשים באמצע חייהם שחווים חזרה בתשובה וחזרה בשאלה.
הסרט לא היה מועמד בשום קריטריון לפרס אופיר. יוצריו טוענים כי הסיבה היא שחלק מחברי האקדמיה מתנגדים להשתתפות "קרן שומרון" בהפקת הסרט.
רוב צילומי הסרט נערכו בחוות גבעות עולם בשומרון.
תקציר העלילה

אחינועם (חן אמסלם) היא אם לשתי בנות במשפחה חרדית שמחליטה לחזור בשאלה ולקחת את בנותיה אתה.
אחותה שרי (מורן גרוס) גם כן חוזרת בשאלה, נשואה ליונתן (צחי הלוי) טייס בחברה אזרחית ואם לנעמה. אחינועם מגיעה אליה בבקשה להיות אצלה כמה ימים ולהסתדר אך שרי מסרבת לקבל אותה. אחינועם מסתובבת עם בנותיה והן ישנות ברחוב עד ששירותי הרווחה לוקחים את הבנות ממנה.
אחינועם מסתובבת רעבה ברחובות עד שפוגשים אותה נסים (שלום אסייג) וחברו שמואל (יניב סוויסה), שניהם חוזרים בתשובה. הם מציעים לאחינועם להצטרף לחווה שלהם בשומרון שם הם משקמים בני נוער אבודים. אחינועם מסכימה מסתובבת ברחובות ומשכנעת בנות להצטרף אליהם. היא עצמה נשארת חילונית.
היחסים בין שרי ליונתן אינם יציבים והוא בוגד בה כל הזמן עם דיילות. שרי לוקה בסרטן צוואר הרחם ומצבה מידרדר. היא משוכנעת שזה בגלל שבגדה באחותה ומשכנעת את יונתן להגיע לחווה. יונתן שמצבו הנפשי מידרדר ננזף קשות על ידי אביו (דוד גודר) שהוא טייס בכיר ומושעה זמנית מטיסות. שניהם נפגשים בחווה עם אחינועם שעדיין חילונית אך הם עוברים תהליך של חזרה בתשובה ומחליטים להשתקע בחווה.
שמואל פרוד מאשתו ומאוהב באחינועם ורוצה להציע נישואים. נסים מחליט לפטר את אחינועם והיא עוברת לגור אצל יונתן ושרי בחווה. מצבה של שרי מידרדר והיא נפטרת.
אחינועם מחליטה להישאר עם יונתן ולטפל בנעמה. אביו של יונתן מגיע לחווה ומתפייס אתו. נסים מורה ליונתן לסלק את אחינועם מבחינה דתית-מוסרית.
יונתן נתון בדילמה האם להחליט כמצוות נסים והדת, או לפי מצפונו.
צוות השחקנים

| שם השחקן/ית | שם הדמות | הערות |
| --- | --- | --- |
| צחי הלוי | יונתן |  |
| חן אמסלם | אחינועם |  |
| שלום אסייג | נסים |  |
| מורן גרוס | שרי |  |
| יניב סוויסה | שמואל |  |
| יריב הורוביץ | רופא |  |
| דני רייספלד | הגרוש של אחינועם |  |
| לבנה פינקלשטיין | חמותה של אחינועם |  |
| דודי גודר | אביו של יונתן |  |
הערות שוליים

↑  עינת אוליבייר,'"`UNIQ--nowiki-00000001-QINU`"'‏יוצרי סרט ישראלי טוענים לחרם מצד חברי אקדמיה - מכיוון שקיבלו מימון מקרן שומרון, באתר מעריב אונליין, 13 באוגוסט 2023
הארי אנדרסון

ערך זה עוסק בכדורגלן שוודי. אם התכוונתם לשחקן האמריקאי, ראו .
הארי אנדרסון (בשוודית: Harry Andersson;‏ 7 במרץ 1913 – 6 ביוני 1996) היה כדורגלן שוודי, ששיחק בעמדת החלוץ.
קריירה

אנדרסון שיחק בסלייפנר עימה זכה בליגה השוודית בעונת 1937/38. ברמה האישית היה הכובש המצטיין בליגה בעונת 1934/35 עם 23 שערים.
במדי נבחרת שוודיה שותף במשחקי מונדיאל 1938 וגם כבש שלושער בניצחון רבע הגמר 0–8 על קובה. בסופו של דבר הופיע אנדרסון גם בחצי הגמר ובמשחק על המקום השלישי, וסיים איתה במקום הרביעי.
תארים

אליפות שוודיה: 1937/38
מקום רביעי בגביע העולם: 1938
מלך השערים בליגה השוודית: 1934/35 
 (23 שערים)
אנדרסון (עומד, רביעי משמאל) עם סלייפנר בעונת האליפות
אברהם דוב כהנא שפירא

| --- | --- |

רבי אברהם דוב כהנא שפירא בעת מסע הרבנים לארצות הברית וקנדה
 לידה:  1870 י"א בתשרי תרל"א 
 פטירה:  1943 (בגיל 73 בערך) כ"ג באדר א' תש"ג 
 מקום פעילות:  סמולוביץ', קובנה
 תקופת הפעילות:  ?–1943 
 השתייכות:  רבני ליטא
 תחומי עיסוק:  תלמוד, הלכה, פסיקה
 רבותיו:  הנצי"ב, הרב חיים מבריסק
 חיבוריו:  שו"ת "דבר אברהם", דרשות "דבר אברהם", חידושים על התלמוד הבבלי
 בן או בת זוג:  רחל פרלמן 
 אב:  זלמן סנדר כהנא שפירא 
 צאצאים:  נח שפירא  חיים נחמן שפירא 
 
 תפקידים נוספים:  רב ראשי 
 
הרב שפירא בישיבת האספה המכוננת של הסיימאס הליטאי, מאי 1920
הרב כהנא-שפירא מקובנה
הרב אברהם דוב כהנא-שפירא (י"א בתשרי תרל"א, 1870 – כ"ב באדר א' תש"ג, 1943) היה רבהּ האחרון של קהילת קובנה, מגדולי הפוסקים במאה העשרים. נפטר ממחלה בגטו קובנה.